
ประกาศองค์การบริหารส่วนตำบลเสาธง
เรื่อง  สอบราคาจ้างก่อสร้างถนน คสล.และโครงการปรับปรุงถมดินขยายถนนบริเวณหน้าสำนักงาน      
………………………………………………………….

ด้วยองค์การบริหารส่วนตำบลเสาธง  อำเภอร่อนพิบูลย์  จังหวัดนครศรีธรรมราช   มีความประสงค์จะสอบราคาจ้างเหมาโครงการก่อสร้างถนน คสล.และโครงการปรับปรุงถมดินขยายถนนบริเวณหน้าสำนักงาน รวมทั้งหมด  ๔ โครงการ (โดยแยกยื่นเป็นรายโครงการ) รายละเอียดดังนี้ 
๑. โครงการก่อสร้างถนน คสล. สายวัดป่าแชง หมู่ที่ ๓  ตำบลเสาธง  โดยทำการก่อสร้างถนน คสล.ผิวจราจรกว้าง ๕ เมตร หนา ๐.๑๕ เมตร  ยาว ๑๘๐  เมตร พร้อมถมไหล่ทางด้วยหินคลุกข้างละไม่น้อยกว่า ๐.๕๐ เมตร  และติดตั้งป้ายเหล็กโครงการจำนวน  ๑ ป้าย ตามแบบแปลนอบต.เสาธง ราคากลาง             ๔๒๖,๐๐๐.- บาท (สี่แสนสองหมื่นหกพันบาทถ้วน)  

๒.โครงการก่อสร้างถนน คสล. สายซอยลุงอ้วน หมู่ที่ ๔  ตำบลเสาธง   โดยทำการก่อสร้างถนน คสล.    ผิวจราจรกว้าง ๔ เมตร หนา ๐.๑๕ เมตร  ยาว ๑๑๒  เมตร พร้อมถมไหล่ทางด้วยหินคลุกข้างละไม่น้อยกว่า ๐.๕๐ เมตร  และติดตั้งป้ายเหล็กโครงการจำนวน๑  ป้าย ตามแบบแปลนอบต.เสาธง  ราคากลาง  ๒๐๒,๐๐๐.- บาท  (สองแสนสองพันบาทถ้วน)  
๓.โครงการก่อสร้างถนน คสล. สายซอย ๑ บ้านป่าแชง  หมู่ที่ ๓  ถึงบ้านทุ่งนาเดือย หมู่ที่ ๓       ผิวจราจรกว้าง ๔ เมตร หนา ๐.๑๕  เมตร  ยาว ๔๓๐  เมตร  หรือมีพื้นที่คสล.ไม่น้อยกว่า  ๑,๗๒๐  ตารางเมตร  พร้อมถมไหล่ทางด้วยหินคลุกข้างละ ไม่น้อยกว่า ๐.๕๐ เมตร ฝังท่อระบายน้ำคสล. Ø๑.๐๐ X ๑.๐๐ เมตร  จำนวน ๙ ท่อน ติดตั้งป้ายเหล็กโครงการจำนวน ๑ ป้าย ตามแบบแปลนอบต.เสาธง ราคากลาง             ๘๔๔,๐๐๐.- บาท  (แปดแสนสี่หมื่นสี่พันบาทถ้วน)
๔.โครงการปรับปรุงถมดินขยายถนนบริเวณหน้าสำนักงาน อบต.เสาธง หมู่ที่ ๒ ตำบลเสาธง  โดยทำการถมดินขยายถนนกว้างเฉลี่ย  ๑๐  เมตร ลึก ๔ เมตร ยาว ๔๒ เมตร ใช้ดินถมจำนวน ๑,๖๘๐          ลูกบาศก์เมตร  พร้อมเกลี่ยเรียบและติดตั้งป้ายเหล็กโครงการจำนวน ๑ ป้าย ราคากลาง  ๕๐๐,๐๐๐.- บาท         (ห้าแสนบาทถ้วน)  

ราคากลางในการสอบราคาจ้างครั้งนี้รวมเป็นเงินทั้งสิ้น ๑,๙๗๒,๐๐๐.-บาท (หนึ่งล้านเก้าแสนเจ็ดหมื่นสองพันบาทถ้วน)

ผู้มีสิทธิเสนอราคาจะต้องมีคุณสมบัติ ดังต่อไปนี้
๑. เป็นนิติบุคคลหรือบุคคลธรรมดา ที่มีอาชีพรับจ้างงานที่สอบราคาจ้างดังกล่าว 

๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ  รัฐวิสาหกิจ  หรือหน่วยงานบริหารราชการส่วนท้องถิ่นในขณะที่ยื่นซองสอบราคา
๓. ซึ่งมีผลงานประเภทเดียวกันกับงานที่สอบราคาจ้าง ดังนี้

-  โครงการที่  ๑  ต้องมีผลงานก่อสร้างไม่น้อยกว่า   ๒๑๕,๐๐๐.-  บาท  

-๒-

-  โครงการที่  ๒  ต้องมีผลงานก่อสร้างไม่น้อยกว่า   ๑๐๑,๐๐๐.-  บาท  

-  โครงการที่  ๓  ต้องมีผลงานก่อสร้างไม่น้อยกว่า   ๔๒๒,๐๐๐.-  บาท  

-  โครงการที่  ๔  ต้องมีผลงานก่อสร้างไม่น้อยกว่า   ๒๕๐,๐๐๐.-  บาท  

ต่อหนึ่งสัญญาและผลงานที่เป็นคู่สัญญาโดยตรงกับทางราชการ  หรือหน่วยงานของรัฐ               ตามกฎหมายว่าด้วยระเบียบบริหารราชการส่วนท้องถิ่น  รัฐวิสาหกิจหรือหน่วยงานอื่น ซึ่งกฎหมายบัญญัติ               ให้มีฐานะเป็นราชการส่วนท้องถิ่น หรือหน่วยงานเอกชนที่องค์การบริหารส่วนตำบลเสาธงเชื่อถือ  


๔. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของ        ผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
๕. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลเสาธง   ณ  วันประกาศสอบราคา หรือไม่เป็นผู้กระทำการอันเป็นผู้กระทำอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้


กำหนดดูสถานที่ก่อสร้าง ในวันที่ ๑๕ สิงหาคม ๒๕๕๔ ระหว่างเวลา ๑๓.๐๐ - ๑๖.๓๐ น.                        โดยให้ไปพร้อมกัน ณ องค์การบริหารส่วนตำบลเสาธง  และกำหนดรับฟังคำชี้แจงรายละเอียดเพิ่มเติม            ในวันเดียวกัน  ณ  สถานที่ก่อสร้าง สำหรับผู้ที่ไม่ไปดูสถานที่ก่อสร้างให้ถือว่ารับทราบปัญหาและเข้าใจรายละเอียดดีแล้วจะโต้แย้งสิทธิหรือผลประโยชน์อื่นๆ ของตนไม่ได้ 


กำหนดยื่นซองสอบราคา ในวันที่ ๑ สิงหาคม ๒๕๕๔ ถึงวันที่ ๑๕ สิงหาคม ๒๕๕๔ ระหว่างเวลา ๐๘.๓๐ – ๑๖.๓๐ น. ณ  ส่วนการคลัง  องค์การบริหารส่วนตำบลเสาธง  ยกเว้น(เฉพาะวันที่    ๑๑  สิงหาคม  ๒๕๕๔) ให้ยื่นซองเอกสารสอบราคา  ณ ศูนย์รวมข้อมูลข่าวสารการจัดซื้อจัดจ้างอำเภอ         ร่อนพิบูลย์(สถานที่กลาง)   จังหวัดนครศรีธรรมราช  ระหว่างเวลา ๐๘.๓๐ – ๑๖.๓๐ น.  
กำหนดเปิดซองสอบราคา  ในวันที่  ๑๖ สิงหาคม ๒๕๕๔ ณ  ศูนย์รวมข้อมูลข่าวสารการจัดซื้อจัดจ้างอำเภอร่อนพิบูลย์(สถานที่กลาง)  จังหวัดนครศรีธรรมราช  ตั้งแต่เวลา ๑๐.๓๐ น. เป็นต้นไป  

ผู้สนใจติดต่อขอซื้อเอกสารสอบราคาจ้าง ดังต่อไปนี้
 -  โครงการที่  ๑  ราคาชุดละ  ๒,๐๐๐.-  บาท    
 
 -  โครงการที่  ๒  ราคาชุดละ  ๑,๐๐๐.-  บาท    
 -  โครงการที่  ๓  ราคาชุดละ  ๓,๕๐๐.-  บาท    
 -  โครงการที่  ๔  ราคาชุดละ  ๒,๐๐๐.-  บาท    
 

ได้ที่ ส่วนการคลัง  องค์การบริหารส่วนตำบลเสาธง  ในวันที่ ๑ สิงหาคม ๒๕๕๔ ถึง                     ๑๕  สิงหาคม ๒๕๕๔  ตั้งแต่เวลา ๐๘.๓๐ - ๑๖.๓๐ น. และดูรายละเอียดได้ที่เว็บไซต์  www.saotong.go.th  และ www.gprocurement.go.th หรือสอบถามรายละเอียดทางโทรศัพท์หมายเลข ๐-๗๕๓๗-๓๐๔๖    ในวันและเวลาราชการ 

ประกาศ  ณ  วันที่  ๑  เดือน  สิงหาคม   พ.ศ. ๒๕๕๔

จ่าสิบเอก ธรรมนูญ  มูณีเกิด


              (ธรรมนูญ  มูณีเกิด)


 นายกองค์การบริหารส่วนตำบลเสาธง

